


Harmonogram
organizačno-technického zabezpečenia volieb do Národnej rady Slovenskej republiky v roku 2023



Na prípravu a vykonanie volieb do Národnej rady Slovenskej republiky je potrebné z hľadiska organizačno-technického zabezpečenia realizovať tieto úlohy:

Obec - starosta obce


	1.
	Vypracovať Harmonogram organizačno-technického
zabezpečenia volieb do Národnej rady Slovenskej republiky v roku 2023 na podmienky obce
	po schválení harmonogramu vládou Slovenskej republiky

	2.
	Aktualizovať stály zoznam voličov
	priebežne

	3.
	Riešiť podania občanov k stálemu zoznamu voličov v rámci námietkového konania
	do troch dní
od podania námietky

	4.
	Utvoriť volebné okrsky a určiť volebné miestnosti; informáciu
o utvorení volebných okrskov s vymedzením ich územného obvodu a o určení volebnej miestnosti zverejniť na úradnej tabuli obce a na webovom sídle obce, ak ho má obec zriadené; súčasne túto informáciu predložiť príslušnému okresnému úradu
	do 27. júna 2023

	5.
	Vymenovať     zapisovateľa     okrskovej     volebnej     komisie a elektronicky zaslať príslušnému pracovisku Štatistického úradu Slovenskej republiky v kraji jeho meno, priezvisko, telefonický kontakt a e-mailový kontakt a prípadnú zmenu bezodkladne oznámiť
	do 30. júna 2023

zmenu priebežne, najneskôr do 30. septembra 2023

	6.
	Určiť osoby na organizačnú a technickú prípravu volieb
	do 30. júna 2023

	7.
	Zverejniť na úradnej tabuli obce a na webovom sídle obce, ak ho má obec zriadené, e-mailovú adresu na doručenie oznámenia o delegovaní člena a náhradníka do okrskovej volebnej komisie
	do 31. júla 2023

	8.
	Rozdeliť vyhradenú plochu na umiestňovanie volebných plagátov v rovnakom pomere podľa počtu politických subjektov, ktorých kandidátna listina bola zaregistrovaná
	do 11. augusta 2023

	9.
	Zverejniť na úradnej tabuli obce a na webovom sídle obce, ak ho obec má zriadené, e-mailovú adresu na doručenie žiadosti o vydanie hlasovacieho preukazu
	do 10. augusta 2023

	10.
	Vydávať hlasovacie preukazy v úradných hodinách obce a viesť ich evidenciu
	od 16. augusta 2023
do 29. septembra 2023

	11.
	Zaregistrovať obec pre potreby elektronického spracovania výsledkov volieb prostredníctvom registračného formulára Štatistického úradu Slovenskej republiky
	do 21. augusta 2023

	12.
	Vymenovať chýbajúcich členov okrskovej volebnej komisie
	22. augusta 2023

	13.
	Zabezpečiť pre okrskové volebné komisie technické vybavenie a pripojenie na internet za účelom elektronického vyhotovenia a zaslania zápisnice okrskovej volebnej komisie
	do 25. augusta 2023

	14.
	Doručiť do každej domácnosti oznámenie o čase a mieste konania volieb a zoznam kandidátov uvedených na zaregistrovaných kandidátnych listinách
	do 5. septembra 2023

	15.
	Zvolať a uskutočniť prvé zasadanie okrskovej volebnej komisie
	do 8. septembra 2023

	16.
	Zasielať hlasovacie preukazy poštou
	do 13. septembra 2023

	17.
	Zabezpečiť dostupnosť elektronického komunikačného spojenia okrskových volebných komisií
	do 22. septembra 2023

	18.
	V spolupráci so Štatistickým úradom Slovenskej republiky vykonať skúšku spracovania výsledkov hlasovania vo voľbách
	do 26. septembra 2023

	19.
	Vykonať školenie členov okrskovej volebnej komisie
	do 27. septembra 2023

	20.
	Zabezpečiť vybavenie volebnej miestnosti vrátane výpočtovej techniky umožňujúcej vyhotovenie zápisnice okrskovej volebnej komisie a fotokópie zápisnice po jej odsúhlasení okresnou volebnou komisiou
	do 29. septembra 2023

	21.
	Doručiť hlasovacie lístky a obálky okrskovej volebnej komisii
	najneskôr 29. septembra 2023

	22.
	Vyčiarknuť zo zoznamu voličov tých voličov, ktorí hlasovali poštou
	29. septembra 2023



	23.
	Odovzdať okrskovej volebnej komisii zoznam voličov
a zoznam voličov, ktorí požiadali o hlasovanie mimo volebnej miestnosti
	najneskôr hodinu pred začatím hlasovania





	24.
	Prevziať do úschovy volebné dokumenty okrskovej volebnej komisie
	bezodkladne
po ukončení činnosti okrskovej volebnej komisie

	25.
	Zabezpečiť doručenie jedného rovnopisu zápisnice okrskovej volebnej komisie okresnej volebnej komisii
	do troch dní
po podpísaní zápisnice okrskovej volebnej komisie

	26.
	Zverejniť zápisnicu okrskovej volebnej komisie na webovom sídle obce alebo na úradnej tabuli obce, ak webové sídlo nemá
zriadené
	
po vyhlásení výsledkov volieb štátnou komisiou



